Nga Talhun Ngana Toto 



Sapta 1 
NeNut Halaote Tapa Pe Ich 

1:1-25 

1-5 Nga talhun ngana toto, NeNut halaote tapa pe ich. Pe 
ich talhot ero kura pe kileng nganangana ero. Pe kileng 
chantom mana. NeNut opene mana nge tu rara mana nga 
leme sana lomona. (3*) 

01 pe NeNut hele, "Lemenge lohot." Pe la lemenge tualeme 
sapele. NeNut esia kileng nge mesehe pe urana nge i. 
Pomalam talue ke altoto nga kileng chantom ngana. Pe hetue 
kileng mesehe ngana nem ke "heitue" pe hetue kileng 
chantom ngana ke "miliko". Ke NeNut ana ume nem nga 
heitue elle ngana. 

(6-8**) lok nga heitue neingana, NeNut hele, 'lEch nei 
alchach ke hele tu nga lut, pe hele tu nge sio. Pe tapa ma 
hot nga tunangaria, ke aria manga toto." NeNut hele ke mau, 
pe la ure nemur telohot ke pomanga hele ngana. 

9-10 lok NeNut hele, "Ech nenge tu nge sio, akarung ke 
muria elle. Pe kileng kerkereng ngana hota." lok la ure neu 
lohot pule. Pe hetue ke ich. 

11-13 lok, nga heitue mol ngana, NeNut hele, "Ae lochloch 
ngana pe heilil mur lochloch ngana tehaka ke teauhite ich 
nei." Pe la ure lochloch ngana telohot ke pomau pule. Iri 
lochloch terora pe tehei pe ae pe heilil nge halang toto nge 
pomanga nemur tehaka pule. 

14-19 lok, nga heitue henel ngana, NeNut hele, "Chaia pe 
teio pe itoch mur telohot." Pe la ure nemur telohot. lok, poia 
chaia ke aka ke tualeme ke kileng mesehe nga sinanga. Pe 
nga miliko, poia teio pe itoch mur ke tetua. Pomalam kileng 
lochloch ngana nga ich nei temesehe. Pe pule umeia ure 

** 2Peter3:5 

nemur, pe talhote heitue nemur nenge ure nemur telohototia. 
Ke chaia ana heituei altoto nga pitte ana heitue. Pe nga 
uach, sinanga matana aka. Pe nga miliko, teio pe itoch tetua. 

20-23 lok, nga heitue lime ngana, NeNut hele, "Ruo 
lochloch pe ure lochloch ngana nenge tetutu nga ruach pe 
ech telohot." Pe la ure nemur telohot. Pe ure nemur tehoho 
ke halang toto mule nge iri ke la telohot ke tehemute ech pe 
ruach. NeNut poihote ngie mur lochloch pe iri lochloch 
tehoho ke iri halang toto pule. 

24-25 lok, nga heitue ratele elle ngana, NeNut hele, "Huros 
lochloch ngana telohot ke tehemute ich nei. Nenge iri hinolo, 
pe nenge marana, pe uraurau letena nganangana mur pe ich ' 
letena ngana ngana mur." Pe la telohot sapele. Pe ure 
lochloch ngana nemur tehoho lele hote mataria alona mur. 

i:29-3o,-2:9a Pe pule NcNut poi hote ae pe heilil mur. Ke ure 
lochloch ngana nenge temaulul nga ich, tengaungaua. 

NeNut Alahote Ita Hana 

1:26-2:25 

1:26-2:25 NcNut alahote none. (27*) Alahote none pe heie. 
(26**) Pe alahote iri ke nakuria manga NeNut opene. 

Sapta 2 

NeNut mene ich pe alahote none. (7**) Ke het pe iu teua 
heingana langa non neu ina, pe non ngana lohaka sapele. Pe 
NeNut hetue i ke ene Antam. NeNut poia ume palaungana e, 
pe mene Antam ke la tu ke nauele ume neu. Pe nga ume 
neu, ech e nge tu. Pe ana ech matana, ngana kou, tu nga ich 
nenge Eten. (9b****) lok nga ume neu letena, maulinga ana 
ae e mes. Pe ae e pule nenge heteinga ana, mes pule. Pe 
NeNut hele lange Antam, "long onau ele ume nei, pe ongaua 
ae lochloch ngana nemur ngana ngaria. Pe ae elle mana nge 
eheo ele nge iong, ke ongaua nganngana ero. Ngana laka ae 
nenge heteinga ana. Teke ongaua ae nem nganangana, lape 
oheteia utar nenge urana, pe lape oheteia utar nenge poreke 
pule. Ongaua ae nem nganangana ero toto. Teke ongaua 
heueu, manmanna toto ke omete." 

lok NeNut heua ngie mur pe ure lochloch ngana nenge 
alahote iri ke laia nge Antam. Laia iri ke het pe Antam hetue 
eria mur. 01 pe NeNut hele, "Antam tu ke i toro mana pe 
poreke i. Lape eume hote nehei e ke halaua i." lok la ol, 
NeNut tunge mamaninga palaungana toto lange Antam. Pe 
mene hote kinae nga halalina, pe poiele mule munna. lok, 
mene non neu kina pe ume hot sapele heie. La ol pe Antam 
memete haka sapele, pe NeNut mene hei neu pe laia nge i. 
Antam esia hei neu pe hele, "long opomange iau toto iam. 
NeNut alahote iong nga kik nenge nga halalik, ke lape ehetue 
iong ke iong hei." (24+) Pbmalam, nga heitue nei ol, none 



* Matt. 19:4; Mark 10:6 
** 1 Cor. 11:7 
*** 1 Cor. 15:45 
**** Rev. 2:7; 22:2,14 

+ Matt. 19:5; Mark 10:7-8; lCor.6:16; Eph. 5:31 

hile temene pe tana pe la tu luluch nge nehei ke iri nai tetu 
ke elle mana ol. NeNut hele lange iri ke teke tehoho pe 
tenau eie ure lochloch. Temele ute ke poi heie singiria ero, 
pe temeia iri ero. NeNut nau langa ure lochloch ngana nenge 
alahote. Esia pe urana toto. Ke nem nga heitue ratele elle 
ngana. 

(2*) lok, NeNut poia ana ume ke het lochloch lo. Pe nga 
heitue ratele nai ngana, ume ero ol. Pe talue heitue nem ke 
heitue palaungana ia. 

Sapta 3 
Longonga Hole Nenge Ita Hana 

3:1-24 

1-7 Q**j jgg^ ^j.^ lochloch ngana nenge NeNut umeia, 
ilimo neu nge etei toto nga poinga nenge pallaklaka. La ol, 
pe hele lange hei neu, "NeNut mai, poi hele imo nge angaua 
ae nganngana nemur nga ume kai?" Pe hei neu hele, "Imem 
mongaua ae nganngana nemur lochloch, pe NeNut teke ae 
elle mana nge mes nga ume nei tunangana nge mongaua 
nganngana ero. Teke morataua, lape momete." Pe ilimo neu 
hele, "Ah! Amete ero paiam. NeNut poi hele imo nge angaua 
ae nem iange heteia lo, teke angaua heuheu, aheteia utar 
nenge urana, pe utar nenge poreke. Pomalam lape apoi ke 
mange i." Hei neu esia ae nganngana neu, pe lemene tau tote 
ke teke ngaua. Ol pe la mene, pe ngau sapele pe tunge lange 
ene ke ngaua pule. Tengaua ke het, pe heteinga nenge ure 
urana ngana pe poreke ngana lohot sapele. Teteke tenau, pe 
singiria lachlach. Pomalam, tesima tele ae ina mur pe 
tehemale heke sapele nge iri. 

8-21 Pe nga ulei NeNut i ke langa ume. Pe Antam iri nai 
nehei telonge NeNut nge ii at pe tetalkome ana nga ae 
letena. Pe NeNut iua Antam, "long ngai?" Pe non neu 
tuacholia, "Elonge iong lo la, pe iau pai, ematau ke etalkome 
pa mai, iange elachlach mana." Pe NeNut ontei, "Itei hele 

lange long ke olachlach? long mam. Ehetoro sue long ke 
eteke ongaua ae nem nganangana e ero. Pe ongaua ma?" Pe 
Antam tuacholia, "long sipom otunge hei nei at nge iau, ke 
ngana koi nenge tunge ae nganngana nei at nge iau ke 
engaua." (13*) Pe NeNut onteia hei neu, "Pomere nenge opoi 
ke pomai?" Pe hei neu tuacholia, "Ilimo laka, nenge pallaka 
ia iau ke engaua ae nganangana nem." 

01 pe NeNut hele langa ilimo neu, "Opoi ke mai lo, lape 
oamo mana nga sam ol. (15**) Pe lape epoia iong pe hei nei 
ke letemo inin tau helel nge imo. Pe lemte pe nette tepoi ke 
pomalam pule. Pe i hepapar hite palpalum nga apena pe iong 
otele apena." 

NeNut hele lange hei neu, "Nga poinga nenge opoia nei, 
lape oamnea melmelenga palaungana nga hohonga. Pe pule 
lape onau la mana nge em nga ure lochloch ke otumana nga 
penna." 

(17-18***) Pe NeNut hele lange Antam, "Nga poinga nenge 
opoia nei, nenge olongo taua lem hei na helenga ke ongaua 
ae nganngana nem, lape epoia uraurau ke hauite ich nei pe 
ohesia ngaunga e ero ol. Lape oume ke hines tau poreke tote 
iong, laka, ohotaua am ngaunga. Pe lape opoi manmana ke 
mai ke la het nga heitue nenge omete ia. Eume hote iong 
nga ich pe lape ohulmule ke iong ich." 

Ke het pe NeNut mene sipsip ulina pe poia iri nai aria tal 
ke tehemale heke nge iri. Hei neu ita lochloch ngana tara ia 
ke Antam hetue i ke Eua. 

22-24 Antam iri nai Eua tehetei sapele ure urana ngana pe 
ure poreke ngana mur. (22****) Pomalam NeNut kulos hote iri 
nga ume nenge Eten iange lape temene ae nganngana nenge 
maulinga ana ke tengaua. Pe nga ume neu, NeNut talhote ae 
neu ana naunga ala mur. Pe pule NeNut talhote kakop e nge 
uan remen ngana poihotot nga matana. Ke naunga ala mur 



* 2Cor. 11:3; ITim. 2:14 
** Rev. 12:17 
*** Heb. 6:8 
**** Rev. 22:14 

luluch nga kakop neu tenau ala tote kue nenge la nga ae 
nenge maulinga ana. 01 pe Antam iri nai Eua teuua hot nga 
ume neu pe la tetalhun ke teume aria sapele nga ich e nge 
kuena. 

